Ivanhoe je američki historijski film snimljen 1952. godine u režiji Richarda Thorpea. Predstavlja ekranizaciju istoimenog romana škotskog književnika Waltera Scotta. Radnja je smještena u Englesku na kraju 12. vijeka u vrijeme nakon što je kralj Richard Lavlje Srce zarobljen pri povratku iz Trećeg križarskog rata, a njegov brat John odbijao platiti otkupninu kako bi mogao što duže vladati u njegovo ime. Naslovni protagonist, čiji lik tumači Robert Taylor, je saksonski plemić koji se kao vitez bori na turnirima nastojeći sam prikupiti novac za otkupninu.